FBS 16 Cost of Discipleship/sq

[[Media:16_STHB_Çmimi_i_Dishepullizimit.pdf|Shkarkojeni këtë faqe si dokument pdf]]

Lavdërim
Lexoni një pjesë shkrimi dhe praktikoni një këngë adhurimi.


 * Lexoni Hebrenjve 13:14-15 dhe këndoni këngë.


 * (fakultative) Përdorni një Deklaratë Besimi për Jezusin, si te Filipianëve 2:11b; 1 Timoteut 2:4-6a.

Kujdesi
Kujdesuni për nevojat e njëri-tjetrit në lutje, këshillim biblik dhe inkurajim.


 * Kërkojini çdo personi të tregojë një inkurajim dhe një sfidë me të cilën është përballur këtë javë.


 * Pyesni: “Çfarë doni që të bëjë Jezusi për ju këtë javë?” Lutuni për nevojat e njëri-tjetrit.

Kremtoni Besnikërinë
Inkurajoni llogaridhënie me dashuri, për t'iu bindur Jezusit.


 * Pyetini: “Çfarë ndodhi kur i besuat Zotit për qëllimet tuaja dhe për deklaratat “Unë do të _____ më datë _____...?”

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre.

Shembull: Zemra e Perëndisë është tek të humburit. Megjithatë, shumë vende rreth e rrotull nesh nuk kanë ndjekës të Jezusit, të cilët të jenë dritë për komunitetin dhe t’u tregojnë banorëve atje dashurinë e Perëndisë. Si ndjekës të Jezusit, ne jemi thirrur nga Perëndia të koordinojmë zemrat tona me të Tijën për të GJITHË të humburit. Ne kemi nevojë të ndjekim një vizion të madh, i cili do të arrijë të gjitha komunitetet përreth nesh. Ne po i besojmë Perëndisë të na përdorë që të sjellim “një kishë për çdo fshat dhe komunitet, dhe Ungjillin te çdo njeri.”



Konteksti
Turma të mëdha njerëzish filluan të ndjekin Jezusin. Ata dëgjuan për mënyrën e mrekullueshme se si u shëruan njerëzit dhe u ushqyen turma të mëdha prej tyre. Ata u tërhoqën prej tij për shkak të përfitimeve që shpresonin të merrnin prej Tij. Por Jezusi i njihte zemrat e tyre. Ai e dinte që ata nuk ishin gati ta ndiqnin Atë pa kushte. Ai donte që ata ta kuptonin se të ndiqje Atë do të thoshte t’i dorëzoje Atij gjithçka.

Lexoni

 * Lexoni ose shikoni Luka 14:25-33 2-3 herë ndërsa gjithë të tjerët dëgjojnë.

Pyetje Zbuluese

 * Gjithsecili të thotë se çfarë i tërhoqi më shumë vëmendjen (ose çfarë u pëlqeu më shumë) dhe pse.


 * Si mendoni, përse është e rëndësishme kjo histori?


 * Si mund ta ndryshojmë stilin tonë të jetesës tani që lexuam këtë histori (pasazh)?

Tregoni dhe Korrigjoni

 * Praktikojeni historinë duke i kërkuar dikujt ta tregojë atë dhe ndërkohë grupi do ta korrigjojë, nëse është e nevojshme.

Përmbledhje
Kur ndjekim Jezusin ne kemi përfitime të përjetshme dhe përtej çdo të mire që mund të imagjinojmë: faljen e mëkateve, shpëtimin dhe sigurinë në Mbretin e Mbretërve dhe Zotin e Zotërve. Por të jesh dishepull i Jezusit nuk do të thotë që je i mbrojtur nga dhimbja dhe vështirësitë. Për shkak se jetojmë në një botë plot ligësi, ndjekja e Krishtit do të na sjellë edhe persekutim dhe sfida. Gjithkush që dëshiron të jetojë një jetë të perëndishme në Jezusin, do të persekutohet nga të tjerët. Por le të inkurajohemi nga Pjetri, një nga miqtë e ngushtë të Jezusit. Lexoni 1 Pjetrit 4:12-16 dhe 19.



Përgatitja për Mision

 * Praktikoni ndonjë temë apo aftësi që keni mësuar në sesionet e mëparshme, që do ju ndihmojnë të ndani me të tjerët.


 * Praktikoni dhënien, siç keni rënë dakord.


 * Përkujtoni sakrificën e Jezusit përmes Darkës së Zotit nëse ju duket e përshtatshme.

Pjesëmarrja në Mision

 * Zgjidhni 5 persona nga Lista e Rrjetit tuaj, me të cilët do të merrni iniciativën të ndani këtë javë.


 * Shkruani deklarata “Unë do të _____ më datë _____” dhe tregojani grupit tuaj.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.